ངོས་རང་དེ་སྔ་ཕྱི་ལོ་༡༩༩༡ལོར་ཨ་རིར་བཅར་སྐབས་གྲོས་ཚོགས་ཀྱི་ཚོགས་ཁང་འདིར་ཡང་བཅར་མྱོང་།དེ་དུས་ང་ལ་དགའ་བསུ་དང་ང་ཚོར་རྒྱབ་སྐྱོར་གནང་མཁན་མང་པོ་ཞིག་དེ་རིང་ཡང་མཇལ་རྒྱུ་འདུག་པས་དགའ་པོ་བྱུང་།མང་པོ་ཞིག་ནི་བགྲེས་ཡོལ་དུ་ཕེབས་ཤིང་།བློ་ཕམ་པར་ཁ་ཤས་ནི་དེང་ང་ཚོ་མཉམ་དུ་འཚོ་བཞུགས་མེད།འོན་ཀྱང་ད་ལན་ངས་གོ་སྐབས་འདི་བཟུང་སྟེ་ཁོང་ཚོའི་བཀའ་དྲིན་རྗེས་དྲན་ཞུ་འདོད་བྱུང་།ཨ་རིའི་གྲོགས་པོ་རྣམས་ནས་ང་ཚོར་གཉན་འཕྲང་ཆེ་ཤོས་ཀྱི་དུས་ཚོད་འདིར་གདུང་སེམས་མཉམ་བསྐྱེད་ཀྱིས་ཕན་གྲོགས་ཤུགས་ཆེ་གནང་བྱུང་།